Diari Oficial de la Generalitat Valenciana


Sumari del DOGV 6266, del 13-05-2010 (2010/4971)

ACORD de 30 de març de 2010, de la Comissió Territorial d'Urbanisme de Castelló, relatiu a la modificació puntual número 15 del Pla General de Cabanes, sobre la qualificació d'una parcel·la de la caserna de la guàrdia civil.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4971


Data del document
:   30-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Cabanes
    * pla d'urbanisme

ACORD de 30 de març de 2010, de la Comissió Territorial d'Urbanisme de Castelló, relatiu a la modificació puntual número 15 del Pla General de Cabanes, sobre la qualificació d'una parcel·la de la caserna de la guàrdia civil. [2010/4971]  
«Vist l'expedient de referència i de conformitat amb els següents:  
Antecedents  
Primer. L'Ajuntament de Cabanes, mitjançant l'Acord del Ple de data 24 de setembre de 2009, va acordar exposar al públic la modificació, la qual cosa es va dur a terme mitjançant anuncis publicats en el Diari Oficial de la Comunitat Valenciana de 30 d'octubre de 2009 i en el periòdic Mediterráneo en data 21 d'octubre de 2009. Transcorregut el període d'informació al públic, durant el qual no s'hi van formular al·legacions, el Ple va aprovar provisionalment la modificació en sessió de 23 de desembre de 2009.  
Segon. El projecte consta d'expedient administratiu municipal, projecte de modificació puntual (memòria informativa i justificativa, plànol de zonificació i normes urbanístiques).  
Tercer. L'objecte d'aquesta modificació comprén diversos aspectes, alguns dels quals, per tractar-se de qüestions d'ordenació detallada, han sigut ja aprovats definitivament per l'Acord del Ple de l'Ajuntament de 23 de desembre de 2009.  
L'objecte de la modificació, en allò que fa referència a l'aprovació autonòmica, consisteix en el canvi en la qualificació dels terrenys ocupats per les dependències de la Guàrdia Civil.  
Segons el planejament actual, els terrenys ocupats actualment per les dependències de la Guàrdia Civil, d'una superfície d'1.204,04 m², estan qualificats actualment com a nucli urbà (4 plantes), ús residencial i, per tant, d'una superfície edificable de 4.816,16 m².  
Amb la modificació proposada es pretén qualificar com a equipament administrativoinstitucional de la xarxa secundària (EQ-ED) la totalitat de l'immoble, és a dir, 1.204, 04 m² amb els següents paràmetres edificatoris:  
Edificabilitat màxima C= 2,0 m²/ m²  
Ocupació màxima O= 60%  
Altura màxima H= 4 PL  
També s'aprofita aquesta modificació per a actualitzar el pla de zonificació del Pla general de Cabanes corresponent al nucli antic, i incorporar gràficament en un únic document, amb la base topogràfica actualitzada, totes les modificacions puntuals aprovades amb anterioritat.  
Quart. Atés l'objecte de la modificació, no s'han sol·licitat informes sectorials.  
Fonaments de dret  
Primer. Legislació aplicable  
Aquesta modificació puntual s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova llei.  
Segon. Tramitació  
La tramitació d'aquesta modificació puntual ha sigut correcta, de conformitat amb el que estableix l'article 94 de la LUV. La documentació està completa, en compliment del que disposa l'article 64 i concordants de la LUV.  
Tercer. Administració competent per a l'aprovació definitiva  
L'article 36.3 de la LUV estableix que "la competència per a l'aprovació definitiva de l'ordenació estructural correspon a la Generalitat". D'altra banda, l'article 37.2 de la LUV disposa que "les decisions sobre l'ordenació detallada corresponen al municipi", i afig després que "la competència per a l'aprovació definitiva dels plans que només es referisquen a l'ordenació detallada correspon a l'Ajuntament".  
A pesar que la modificació qualifica l'equipament com de xarxa secundària, el Ple ha considerat que la competència per a l'aprovació definitiva correspon a la Generalitat. Tractant-se d'un terreny destinat a dependències de la Guàrdia Civil es comprén que es tracta d'un equipament que dóna servei no sols al municipi de Cabanes sinó també a altres municipis limítrofs. Es pot assimilar, per tant, a un equipament de xarxa primària de caràcter supramunicipal dels previstos en l'article 52.2.e) de la LUV.  
La modificació no suposa augment d'aprofitament lucratiu privat sinó que augmenta el sòl amb destinació a equipaments, complint l'article 94.2 de la LUV.  
Per tant, la modificació s'ajusta a criteris de racionalitat i millor satisfacció de l'interés general, sense que existisca obstacle per a l'aprovació definitiva.  
Quart. Òrgan competent per a resoldre  
La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:  
Aprovar definitivament la modificació puntual núm. 15 del Pla General de Cabanes.  
Contra l'instrument de planejament aprovat es pot interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.»  
Castelló de la Plana, 30 de març de 2010.- El secretari de la Comissió Territorial d'Urbanisme: Fernando Renau Faubell.